laion/Wikipedia-Exotic huggingface dataset:
נשיאות מועצת האיחוד האירופי

נשיאות מועצת האיחוד האירופי היא המשרה האחראית על תפקודה של מועצת האיחוד האירופי, הבית העליון של הרשות המחוקקת של האיחוד האירופי. המשרה מתחלפת בין המדינות החברות באיחוד כל שישה חודשים, ואינה מוחזקת בידי אדם אלא בידי ממשלה. תפקידה של הנשיאות הוא לעמוד בראש ישיבות המועצה, לקבוע את סדר היום שלה, לקבוע תוכנית עבודה ולאפשר דיאלוג הן בישיבות המועצה והן עם שאר מוסדות האיחוד האירופי. הנשיאות מוחזקת, בין 1 ביולי ל-31 בדצמבר 2024, בידי הונגריה. מאז 2007, שלוש נשיאות עוקבות ידועות כ"שלשה נשיאותית" (Presidency trios). שלשה נשיאותית מציבה יעדים ארוכי-טווח וקובעת את הנושאים המרכזיים בהם תטפל בשנה וחצי. הטריו הנוכחי, ה-12 במספר, מורכב מספרד (יולי–דצמבר 2023), בלגיה (ינואר–יוני 2024) והונגריה (יולי-דצמבר 2024). עם הקמת המועצה ב-1957 היו חברות בה שש מייסדות האיחוד (איטליה, בלגיה, גרמניה המערבית, הולנד, לוקסמבורג וצרפת) ועבודתה הייתה מזערית. נשיאות המועצה התחלפה בין החברות כל חצי שנה. עם זאת, ככל שעומס העבודה של המועצה גדל עם גידול מספר החברות, חוסר התיאום בין כל נשיאות עיכב את פיתוח סדרי העדיפויות ארוכי הטווח של האיחוד. על מנת לתקן זאת הועלה הרעיון של שלשה נשיאותית, במסגרתו קבוצות של שלוש נשיאות עוקבות משתפות פעולה בתוכנית מדינית משותפת. העיקרון יושם ב-2007 עם הטריו הראשון של גרמניה, פורטוגל וסלובניה, ונקבע רשמית באמנת ליסבון ב-2009. עד אמנת ליסבון הייתה לנשיאות אחריות פוליטית בכל תחומי האינטגרציה האירופית והיא מילאה תפקיד חיוני בתיווך החלטות פוליטיות, אך עם כינון האמנה הופחתה חשיבותה עם פיצול המועצה האירופית ממועצת האיחוד האירופי ופיצול מועצת החוץ מהמועצה לעניים כלליים ויצירת תפקיד הנציג העליון של האיחוד לענייני חוץ ומדיניות ביטחון. המועצה מתכנסת בהרכבים שונים, התלויים בנושא הנדון. לדוגמה, מועצת החקלאות מורכבת משרי החקלאות הלאומיים של כל מדינה. האחריות העיקרית של הנשיאות היא לארגן ולנהל את כל ישיבות המועצה, מלבד מועצת החוץ שבראשה עומד הנציג העליון. כך, למשל, שר החקלאות של המדינה המכהנת יהיה יושב ראש מועצת החקלאות ובתפקיד זה עליו לייצר פשרות ולפתור קשיים. כל שלוש נשיאות עוקבות משתפות פעולה כ"נשיאות משולשת" או "טריו נשיאותי" לאורך תקופה של 18 חודשים על מנת לקבוע סדר יום משותף. שיטה זו מבטיחה יותר עקביות בהשוואה לנשיאות רגילה בת שישה חודשים. תפקידה של נשיאות המועצה המתחלפת כולל קביעת סדר יום ודיונים על הצעות שהוגשו על ידי הנציבות האירופית, תיווך בין הנציבות והפרלמנט האירופי, תיאום מדיניות לאומית ותיווך בין המדינות החברות, וניהול וייצוג המועצה. נשיאות המועצה מעניקה יתרונות למדינה המכהנת, כגון השפעה והתמקדות המועצה בנושאים החשובים למדינה, אך גם חסרונות, כגון הוצאות רבות והגבלה בידי מערכת הטריו. נשיא הפרלמנט האירופי נשיא הנציבות האירופית מועצת האיחוד האירופי מדיה וקבצים בנושא נשיאות מועצת האיחוד האירופי בוויקישיתוף אתר האינטרנט הרשמי של נשיאות מועצת האיחוד האירופי (באנגלית) נשיאות המועצה, באתר מועצת האיחוד האירופי המועצות, באתר מועצת אירופה
לאדאניבה

לאדאניבה (באנגלית: Ladaniva; נקרא על שם דגם הרכב לאדה ניבה) הוא צמד מוזיקת עולם צרפתי-ארמני שנוסד ב-2019, ומורכב מהזמרת הארמנית ז'קלין בגדסריאן והרב-נגן הצרפתי לואי תומאס. ייצג את ארמניה באירוויזיון 2024, שהתקיים במאלמה שבשוודיה, עם השיר "Jako". לאחר שבילו יחד בלילה אחד החליטו בגדסריאן ותומא להקים את הצמד המוזיקלי. בגדסריאן נולדה ב-1997 בארמניה, וגדלה במינסק שבבלארוס. בשנת 2014 היגרה עם אמה לצרפת. תומאס נולד ב-1987 למשפחת מוזיקאים ידועי-שם. הוא למד ג'אז בקונסרבטוריון המקומי בעירו. במהלך 2020, בעיצומה של מגפת הקורונה העולמית, פרסם הצמד שני סינגלים "Vay Aman" ו-"Zepyuri Nman", שזכו להצלחה רבה, במיוחד בארמניה. באותה שנה פורסם המיני-אלבום הראשון שלו, Ladaniva. לאחר מכן יצא גם "Kef Chilini", שהגיע ל-18 מיליון צפיות ביוטיוב תוך מספר חודשים. בשנת 2023 יצא אלבום הבכורה של הצמד, שנשא את אותו השם של יצירתו הקודמת, Ladaniva.‏ ב-9 במרץ 2024 הוכרז על ידי תאגיד השידור הארמני כי השניים נבחרו לייצג את המדינה באירוויזיון 2024, שנערך במאלמה שבשוודיה. ב-13 במרץ יצא שירם לתחרות, "Jako". הם התחרו בחצי הגמר השני, שהתקיים ב-9 במאי, בו דורגו במקום השלישי עם 137 נקודות. הגמר שודר ב-11 במאי, ובסופו דורגו במקום השמיני עם 183 נקודות – התוצאה הטובה ביותר של ארמניה מאז אירוויזיון 2016. ב-14 ביוני 2024 פרסם הצמד את אלבומו השני, Ladaniva (Postcards).‏ 2023: Ladaniva 2024: Ladaniva (Postcards) 2020: Ladaniva אתר האינטרנט הרשמי של לאדאניבה מדיה וקבצים בנושא לאדאניבה בוויקישיתוף לאדאניבה, ברשת החברתית פייסבוק לאדאניבה, ברשת החברתית אינסטגרם לאדאניבה, ברשת החברתית טיקטוק לאדאניבה, סרטונים בערוץ היוטיוב לאדאניבה, באתר ספוטיפיי לאדאניבה, באתר Last.fm (באנגלית) לאדאניבה, באתר AllMusic (באנגלית) לאדאניבה, באתר MusicBrainz (באנגלית) לאדאניבה, באתר Discogs (באנגלית) Lecoq, Noémie (22 בספטמבר 2020). "Ladaniva". europavox (בצרפתית). ארכיון מ-4 באוקטובר 2023. נבדק ב-12 בספטמבר 2023. {{cite web}}: (עזרה) "Ladaniva". radiofrance (בצרפתית). 11 בספטמבר 2023. ארכיון מ-12 בספטמבר 2023. נבדק ב-12 בספטמבר 2023. {{cite web}}: (עזרה) Berthod, Anne (28 באוקטובר 2021). "Ladaniva, le phénomène de la pop balkanique aux 18 millions de vues". telerama (בצרפתית). ארכיון מ-21 בספטמבר 2023. נבדק ב-12 בספטמבר 2023. {{cite web}}: (עזרה) "World-pop trailblazers Ladaniva today release single 'Je Voulais' and announce their upcoming debut album due in September". pias.com (באנגלית). PIAS. 12 ביולי 2023. נבדק ב-4 בנובמבר 2023. {{cite web}}: (עזרה) "Ladaniva will be representing Armenia at Malmö 2024". Eurovision.tv (באנגלית). European Broadcasting Union (EBU). 2024-03-09. ארכיון מ-9 במרץ 2024. נבדק ב-2024-03-09. {{cite web}}: (עזרה) "Armenia's song for Malmö is released - 'Jako' by Ladaniva". Eurovision.tv. EBU. 2024-03-13. ארכיון מ-13 במרץ 2024. נבדק ב-2024-03-13. {{cite web}}: (עזרה) Holdiness, Timothy. "Eurovision 2024 Semi-Final One Qualifiers". ESCXTRA (באנגלית בריטית). ארכיון מ-14 במאי 2024. נבדק ב-2024-05-17. {{cite news}}: (עזרה) Sturtridge, Isaac. "REVEALED: The Eurovision 2024 semi-final and final jury/televote detailed voting results". ESCXTRA (באנגלית בריטית). ארכיון מ-15 במאי 2024. נבדק ב-2024-05-17. {{cite news}}: (עזרה) "Ladaniva (Postcards) - Album by Ladaniva". Spotify. ארכיון מ-15 ביוני 2024. נבדק ב-2024-06-15. {{cite web}}: (עזרה)
דביבוני בונבוני

דביבוני בונבוני היא סדרת טלוויזיה מונפשת ישראלית לילדים הנועדה להכרת מזון ונוצרה על ידי חברת האנימציה ''היילנדר הפקות'' שגם יצרו את משחקי מחבואים וחידני, בישראל הסדרה שודרה בערוץ לולי. באנגלית ובשפות אחרות מכונה הסדרה בשם ''Ronny the Racoon'' (רוני הדביבון). שיר הפתיחה בוצע על ידי מקהלת שרונית בהדרכת תמר חתוכה. דביבוני בונבוני הוא דביבון חום, בכל פרק הוא ומשפחתו יצאו לטיול בשדה או בכל מקום אחר כדי להשיג מזון הביתה, כל פרק הולך לפי מבנה קבוע: קודם ניתן לראות את דביבוני בונבוני מתכונן לטיולו כאשר הוא חובש כובע ועונד מיימיה. לאחר הוא ומשפחתו יצאו לטיול במקום כלשהו בו ישנו מזון ובמהלך הקציר, הקטיפה או ההכנה של המזון יתנגן דקלום הנמשך כמה שניות (בפרקים בהם מופיעים פירות או ירקות יקרוץ כוכב לבן) בסוף כל פרק דביבוני ומשפחתו יאכלו את אותו המאכל וגם את מוצריו, אחרי הארוחה יקבל דביבוני תג מהוריו עליו מצויר אותו האוכל שהוא אכל ואז יש הסבר קצר על אותו המאכל, לבסוף ישנו דקלום. כל הדמויות בתוכנית הם דביבונים מסוג דביבון לופת. דביבוני בונבוני: הדמות המרכזית בתוכנית. אמא: אימו של דביבוני. אבא: אביו של דביבוני. סבתא: סבתו של דביבוני, מופיעה רק בכמה פרקים מביניהם: דלעת, אפונה, פסטה וברוקולי. חומי: כלב המחמד של סבתא של דביבוני. פיצי: חתולת המחמד של סבתא של דביבוני. שאר הדמויות מופיעות רק בפרק אחד. לסדרה כמה פרקים העוסקים באוכל
דיוויזיית המילואים ה-33 (האימפריה הגרמנית)

דיוויזיית המילואים ה-33 (בגרמנית: 33. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה באוגוסט 1918. הדיוויזיה הוקמה עם גיוס הצבא הגרמני באוגוסט 1914. הדיוויזיה החלה את המלחמה כחלק מהעתודה המרכזית של מבצר מץ (Hauptreserve/Festung Metz). למרות שהוגדרה כדיוויזיית מילואים, היא הורכבה בתחילה מחטיבת רגלים אחת פעילה וחטיבת מילואים אחת. החטיבה הפעילה הייתה חטיבת הרגלים הבווארית ה-8, אשר נותקה מדיוויזיית הרגלים הבווארית ה-4. שאר חיילי הדיוויזיה הגיעו בעיקר מפרובינציית הריין הפרוסית ומפרובינציית וסטפאליה. דיוויזיית המילואים ה-33 החלה את המלחמה בחזית המערבית, שם לחמה במערכה על הגבולות והתקדמה לאזור ורדן. מספטמבר 1914 עד אוגוסט 1916, היא החזירה את הקו באזור שבין נהרות המז והמוזל. בסוף 1916, היא ספגה אבדות כבדות בשלבים המאוחרים של קרב ורדן ב-1916. לאחר מספר חודשים בחפירות בלורן, היא נשלחה לאזור שמן דה דאם ונלחמה בקרב השני על האן, הידוע גם כקרב שמפאן השלישי (ובעיני הגרמנים כקרב הכפול על האן ובשמפאן), ושוב ספגה אבדות כבדות. בספטמבר 1917 הועברה הדיוויזיה לחזית המזרחית, והגיעה לשם זמן קצר לפני שביתת הנשק בדצמבר בחזית זו. היא חזרה לחזית המערבית בינואר 1918, שם נלחמה בכמה קרבות, כולל התקפות על האן ושמפאן-מארן נגד כוחות צרפתים ואמריקאים, שלאחר מכן היא פורקה וחייליה חולקו לדיוויזיות אחרות. המודיעין של מדינות ההסכמה דירג אותה כדיוויזיה טובה ב-1917, אך לפני פירוקה ב-1918, היא דורגה כדיוויזיה מדרג רביעי. גנרל-לויטננט ויקטור קרל וילהלם באוש (2 באוגוסט 1914 עד 21 ביוני 1917) גנרל-מיור קונו פון בארפוס (22 ביוני 1917 – 9 באוגוסט 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 33. Reserve-Division (Chronik 1914-1918) Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 405-408.
עיר הדובשונים

עיר הדובשונים (ביפנית: メイプルタウン物語), היא סדרת אנימה יפנית משנת 1986 אשר הופקה על ידי אולפני טואי אנימציה וכללה 52 פרקים. הסדרה שודרה במקור ביפן ברשת Asahi Broadcasting Corporation מ-19 בינואר 1986 עד 11 בינואר 1987. בעקבות הצלחת הסדרה הופקה סדרת המשך בשם "New Maple Town Stories: Palm Town Chapter" אשר שודרה במקור בין ה-18 בינואר 1987 עד 27 בדצמבר 1987 ואשר כללה 52 פרקים. הסדרה המקורית שודרה לאורך השנים במדינות שונות, כולל בארצות הברית בה היא שודרה בערוץ ניקלודיאון בין השנים 1987 ל-1990. בישראל הסדרה שודרה בסוף שנות השמונים בערוץ הראשון. הסדרה התמקדה בהרפתקאותיה של ילדה ארנבת אנתרופומורפית בשם פאטי ובבני משפחתה אשר גרים בעיר הציורית "עיר הדובשונים" אשר מכילה חיות אנתרופומורפיות ידידותיות רבות. הסדרה עוסקת לרוב בחיי היומיום שלהם, בחברויות שונות, ובאתגרים העומדים בפני תושבים העיר. פאטי מתיידדת עם בובי הדוב, ויחד, הם חוקרים את העיר, פוגשים תושבים אחרים, ולעיתים רבות מנסים לפתור סכסוכים שונים ומנסים לסייע לשכניהם. אתר האינטרנט הרשמי של עיר הדובשונים (ביפנית) "עיר הדובשונים", במסד הנתונים הקולנועיים IMDb (באנגלית) "עיר הדובשונים", במסד הנתונים הקולנועיים KinoPoisk (ברוסית)
Ladaniva (מיני-אלבום)

Ladaniva (בעברית: לאדאניבה) הוא המיני-אלבום הראשון של הצמד המוזיקלי הצרפתי-ארמני לאדאניבה. את האלבום הוציאה ב-13 ביוני 2020 לאור חברות התקליטים ג'יגולי מיוזיק ו-PIAS רקורדס. הוא כולל ארבע רצועות, כולן מושרות בארמנית, ואורכו עומד על 11 דקות ושנייה אחת. שני המוזיקאים, ז'קלין בגדסריאן ולואי תומאס, שילבו את תרבותם ואת מקורותיהם הארמנים והצרפתיים, והביאו לידי ביטוי את האיכויות הייחודיות של שני העולמות המוזיקליים שלהם ביצירה ביתית. תהליך ההקלטה וההפקה של האלבום התרחש ברובו באולפן ביתי. Ladaniva כולל ארבע רצועות. הן משלבות אלמנטים של פולק ארמני מסורתי עם מוטיבים מזעריים של מוזיקה מודרנית, כמו רוק ופופ. מרבית כלי הנגינה היו ארמנים מסורתיים, אך נעשה שימוש בסינתיסייזרים מתקדמים. בעטיפה ניתן לראות את חברי הצמד המוזיקלי לאדאניבה בסביבה ביתית ואינטימית. בגדסריאן, הלבושה בחזיית קולר שחורה וחצאית ארוכה צבעונית, עומדת לצדו של תומאס, שיושב ומנגן על גיטרה אקוסטית. הוא לבוש בחולצת טי שירט לבנה ומכנסיים קצרים. הסביבה נראית כמו חדר עבודה או סטודיו ביתי, מלא בפריטים שונים, כמו בקבוקי זכוכית, כלי חרס, פוסטרים וציורים תלויים על הקירות. "Ladaniva - EP by Ladaniva". Spotify. ארכיון מ-11 במרץ 2024. נבדק ב-2024-03-11. {{cite web}}: (עזרה)
פרסי המוזיקה הבריטית

טקס פרסי המוזיקה הבריטית או בכינויו "הבריטס" (באנגלית: Brit Awards) הוא טקס שבו מוענקים פרסי מוזיקה לאמנים בריטים שונים שעוסקים בעיקר ברוק ובפופ. הטקס נוסד ב-1977 על ידי איגוד תעשיית ההקלטות הבריטי (BPI), ומשנת 1982 הוא מתקיים מדי שנה. מאז שנת 1989 מופק האירוע בחסותה של חברת מאסטרקארד. מספר הזכיות הרב ביותר לאמן בריטי שייך לזמר רובי ויליאמס, שקטף בחלוף השנים 12 פרסים כאמן סולו ועוד 5 כחלק מההרכב טייק ד'את (מתוך 8 זכיות של ההרכב). בקטגוריות הבין-לאומיות הישג זה שמור ללהקת U2 שזכתה ברבות השנים ב-7 פרסים. 1977: הביטלס - 3 פרסים 1982: אין זוכה עיקרי 1983: פול מקרטני - 2 פרסים 1984: קאלצ'ר קלאב - 2 פרסים 1985: פרינס - 2 פרסים 1986: יוריתמיקס - 2 פרסים 1987: פיטר גבריאל - 2 פרסים 1988: אין זוכה עיקרי 1989: פיל קולינס, מייקל ג'קסון, פיירגראונד אטרקשיין וטרייסי צ'אפמן - 2 פרסים 1990: ננה צ'רי, פיל קולינס ופיין יאנג קניבלז - 2 פרסים 1991: אין זוכה עיקרי 1992: סיל - 3 פרסים 1993: אנני לנוקס וסימפלי רד - 2 פרסים 1994: ביורק, טייק ד'את וסטריאו אמ. סיז - 2 פרסים 1995: בלר - 4 פרסים 1996: אואזיס - 3 פרסים 1997: מאניק סטריט פריצ'רז וספייס גירלז - 2 פרסים 1998: הוורב - 3 פרסים 1999: רובי ויליאמס - 3 פרסים 2000: טראוויס, רובי ויליאמס ומייסי גריי - 2 פרסים 2001: רובי ויליאמס - 3 פרסים 2002: דיידו וקיילי מינוג - 2 פרסים 2003: קולדפליי ומיס דיינאמייט - 2 פרסים 2004: דה דארקנס - 3 פרסים 2005: סיזר סיסטרס - 3 פרסים 2006: קייזר צ'יפס - 3 פרסים 2007: ארקטיק מאנקיז והקילרס - 2 פרסים 2008: ארקטיק מאנקיז, פו פייטרז וטייק ד'את - 2 פרסים 2009: דאפי - 3 פרסים 2010: ליידי גאגא - 3 פרסים 2011: טייני טמפה וארקייד פייר - 2 פרסים 2012: אדל ואד שירן - 2 פרסים 2013: אמילי סאנדיי ובן הווארד - 2 פרסים 2014: ארקטיק מאנקיז ווואן דיירקשן - 2 פרסים 2015: סם סמית' ואד שירן - 2 פרסים 2016: אדל - 4 פרסים 2017: Rag'n'Bone Man ודייוויד בואי - 2 פרסים 2018: סטורמזי ודואה ליפה - 2 פרסים 2019: The 1975 וקלווין האריס - 2 פרסים 2020: לואיס קפלדי - 2 פרסים 2021: דואה ליפה - 2 פרסים 2022: אדל - 3 פרסים מדיה וקבצים בנושא פרסי המוזיקה הבריטית בוויקישיתוף אתר האינטרנט הרשמי של פרסי המוזיקה הבריטית (באנגלית) פרסי המוזיקה הבריטית, ברשת החברתית פייסבוק פרסי המוזיקה הבריטית, ברשת החברתית אקס (טוויטר) פרסי המוזיקה הבריטית, ברשת החברתית אינסטגרם ידיעה באתר הפרס. ידיעה באתר הפרס. ידיעה באתר הפרס. רשימת הזוכים באתר גילדת המפיקים בבריטניה (הפרס משותף לגילדה ולבריטס). News Entertainments & Arts, Coldplay producer Markus Dravs receives Brit, the BBC site, 10 February 2011.
קופאטי

קוּפָּאטִי (בגאורגית: კუპატი) הוא סוג של נקניקייה מהמטבח הגאורגי. מעי בקר ממולא בבשר. היא העשויה מבשר ונפוצה במדינות הקווקז ומרכז אסיה. הנקניקיה דומה בטעמה לנקניקיית הצ'וריסו, ועשויה מבשר בקר, כבש או חזיר, מתובלת בשומן, שום, בצל ופלפל שחור שאותם טוחנים, מערבבים וממלאים למעי בקר. נהוג לצרוך את הנקניקייה בחגים ואירועים מיוחדים לאחר שעברה תהליך של עישון או בישול ובליווי של ירקות טריים ולחם. לוקאניקו לוקאנקה צ'וריסו מדיה וקבצים בנושא קופאטי בוויקישיתוף מתכון קופאטי עם ביצים, באתר Renkaskitchen מצ׳ורחצ׳חלה ועד נקנבי: מילון המאכלים הגיאורגיים השלם, באתר Timeout קופאטי, או נקניקייה גאורגית עם גרגרי רימונים, באתר Theflyingpork როგორ უნდა მოვამზადოთ ყველაზე გემრიელი კუპატი?, Gemrielia.ge (בגאורגית) კუპატი, kulinaria.ge (בגאורגית) კუპატი იმერულად, newposts.gee
סלמאן מולא

סלמאן מולא (בערבית: سلمان ملا; נולד ב-7 באוקטובר 1967) הוא ראש המועצה המקומית ירכא. נולד וגדל בירכא. למד בבית ספר יסודי "אל אמאל" ובתיכון "אחווה" ירכא. בשנת 1985 התגייס לצה"ל לגדוד חי"ר 299 ושירת כחובש קרבי. לאחר מכן יצא לקורס קצינים עבר למערך הלוגיסטיקה ושימש במגוון תפקידים: קצין לוגיסטיקה בחטיבה המערבית. קצין לוגיסטיקה בחטיבת הערבה. קצין אספקה באוגדת עזה. קצין אספקה באוגדת מילואים. השתחרר מצה"ל בדרגת סגן-אלוף בשנת 2012. בשנת 1998 למד לתואר ראשון בהמזרח התיכון ולימודי ארץ ישראל באוניברסיטת חיפה. בשנת 2007 למד לתואר שני לביטחון לאומי ומינהל ציבורי באוניברסיטת חיפה. בשנת 2012 למד לימודי תעודת הוראה במכללת אורנים. ולימודי תעודה לנוער בסיכון במכללה האקדמית גליל מערבי. בשנת 2019 עבר קורס למנהלים במכון אבני ראשה. בשנים 2013–2019 היה מורה לאזרחות, רכז משמעת וביטחון ורכז אגף שחר בית ספרי. בבית ספר "אחווה" ירכא. בשנים 2020–2024 שימש מנהל בית ספר "אחווה" ירכא. בבחירות ב-2024 התמודד לראשות המועצה מול סלאמה אנור וחמוד מוח'לס וניצח עם 63.8% מהקולות. הוא נשוי לענת ואב לשבעה. מתגורר בירכא. סלמאן מולא, ברשת החברתית פייסבוק סלמאן מולא, ברשת החברתית אינסטגרם סלמאן מולא, ביישום טיקטוק סלמאן מולא, באתר מועצה מקומית ירכא הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12205, התשפ"ד, 17 במרץ 2024, עמ' 5828 סלמאן מולא נבחר לראש מועצת ירכא, באתר פורטל הכרמל, ‏28 בפברואר 2024
Ladaniva (אלבום)

Ladaniva (בעברית: לאדאניבה) הוא אלבום הבכורה של הצמד המוזיקלי הצרפתי-ארמני לאדאניבה. את האלבום הוציאה ב-29 בספטמבר 2023 לאור חברות התקליטים ג'יגולי מיוזיק ו-PIAS רקורדס. הוא כולל 11 רצועות, כולן מושרות בארמנית ובצרפתית, ואורכו עומד על 37 דקות ו-45 שניות. מתוך האלבום יצאו חמישה סינגלים: "Shakar",‏ "Wayo waya",‏ "Je voulais",‏ "Je t'aime tellement" ו-"Jako". האחרון מביניהם נבחר לייצג את ארמניה באירוויזיון 2024, שהתקיים במאלמה שבשוודיה. בערב הגמר הוא הגיע למקום השמיני עם השמיני עם 183 נקודות. בקדמת העטיפה מופיעה הזמרת, מחייכת חיוך רחב ובעלת הבעה שמחה ומלאת חיים. היא חובשת כיסוי ראש בצבעים חמים ומגוונים, ועונדת שרשרת צוואר גדולה ועגילים ארמנים מסורתיים. היא לובשת חולצה בצבע סגול עם ז'קט או צעיף פתוח בצבע כתום המונח על כתפיה. ברקע ניתן לראות את הצלע הגברית בצמד, יושבת על רקע נוף טבעי הכולל הרים ואדמה חשופה. השמיים בתמונה צבועים בגוונים של כחול וכתום במטרה לדמות שקיעה או זריחה. LADANIVA (album), רשימת השמעה, באתר יוטיוב "Ladaniva - Album by Ladaniva". Spotify. ארכיון מ-11 במרץ 2024. נבדק ב-2024-03-11. {{cite web}}: (עזרה) "Ladaniva will be representing Armenia at Malmö 2024". Eurovision.tv. EBU. 2024-03-09. נבדק ב-2024-03-09. "Armenia's song for Malmö is released - 'Jako' by Ladaniva". Eurovision.tv. EBU. 2024-03-13. נבדק ב-2024-03-13. Eurovision 2024 Results: Voting & Points
Ladaniva (Postcards)

Ladaniva (Postcards) (בעברית: לאדאניבה) הוא אלבום האולפן השני של הצמד המוזיקלי הצרפתי-ארמני לאדאניבה. את האלבום הוציאה ב-14 במאי 2024 לאור חברות התקליטים ג'יגולי מיוזיק ו-PIAS רקורדס. הוא כולל 17 רצועות, כולן מושרות בארמנית ובצרפתית, ואורכו עומד על 61 דקות ו-36 שניות. זהו אלבום המשך ל-Ladaniva. יצאו מתוכו שני סינגלים מסחריים: "Here's to You Ararat" ו-"Saraiman". בעטיפה רואים את שני חברי הצמד המוזיקלי לאדאניבה. הם מצולמים לצד מכונית ישנה, כנראה מדגם לאדה, הניצבת בשטח פתוח ומדברי עם נוף הררי ברקע. הזמרת עומדת לצדה של המכונית, לובשת שמלה קצרה בצבע אדום ונעלי ספורט, עם יד אחת שנשענת על גג המכונית. הבעת פניה נראית רצינית וממוקדת. חבר הצמד השני יושב בתוך המכונית, לבוש בחולצה קצרה בצבע כחול, מכנסיים קצרים וכובע מצחייה. הוא יושב ברגליים יחפות, ונראה רגוע ונינוח. המכונית עצמה ישנה ומתפוררת, עם דלת צד אחת פתוחה לרווחה וחלון אחורי שבור או חסר. השטח סביבם פתוח ורחב ידיים, עם הרים ירוקים באופק ושמיים כחולים מעל. "Ladaniva (Postcards) - Album by Ladaniva". Spotify. ארכיון מ-15 ביוני 2024. נבדק ב-2024-06-15. {{cite web}}: (עזרה)
דיוויזיית המילואים ה-80 (האימפריה הגרמנית)

דיוויזיית המילואים ה-80 (בגרמנית: 80. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה בסוף דצמבר 1914 ואורגנה במהלך החודש הבא, כשהיא הגיעה לקו בתחילת פברואר 1915. היא הייתה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82. הדיוויזיה הייתה בתחילה חלק מקורפוס המילואים ה-40. הדיוויזיה כללה את רגימנט המילואים ה-264 מתורינגיה, שתואר כרגימנט סקסוניה-אלטנבורג, רגימנט המילואים ה-265 מהדוכסות הגדולה של מקלנבורג-שוורין ורגימנט המילואים ה-266 אשר הוקם גם בדוכסות הגדולה של מקלנבורג-שוורין, אך על פי הדיווחים כללה מגויסים ממקלנבורג-שטרליץ, פומרניה ואזורים אחרים. רגימנט הרגלים ה-34, שהחליף את ה-265 ב-1915, היה מפרוסיה המערבית. דיוויזיית המילואים ה-80 לחמה בתחילה בחזית המזרחית, ונלחמה לראשונה בקרב השני על האגמים המזוריים. ב-1915 היא נלחמה במצור על קובנה ובקרבות ניימן ווילנה. מאוקטובר 1915 עד דצמבר 1916 פעלה הדיוויזיה בלוחמת חפירות, ונלחמה בקרבות לאורך אגם נרץ', ולאחר מכן הועברה לחזית המערבית. היא הייתה בעתודה ולאחר מכן פעלה בלוחמת חפירות בפלנדריה ובארטואה עד אפריל 1917, אז נלחמה בקרב אראס. מאוחר יותר ב-1917, היא נלחמה בקרב פשנדל והתנגדה למתקפה הצרפתית בוורדן. הדיוויזיה השתתפה במתקפת האביב הגרמנית של 1918, ונלחמה בקרב הראשון על הסום (1918), שנקרא גם הקרב השני על הסום (כדי להבדיל בינו לבין הקרב ב-1916). מאוחר יותר היא התנגדה להתקפות נגד שונות של בעלות הברית, כולל מתקפת אואז-אן ומתקפת מז-ארגון. הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה. המודיעין של בעלות הברית דירג את הדיוויזיה כדיוויזיה מדרג שלישי. גנרל-לויטננט מקס קרל גוטלוב בקמן (20 בדצמבר 1914 – 3 בנובמבר 1915) גנרל-מיור אריך פון רדרן (4 בנובמבר 1915 – 12 ביוני 1916) גנרל-לויטננט פרידריך קרל אריך גבל (13 ביוני 1916 – 16 במרץ 1917) גנרל-מיור תאודור קרל ארנסט קרנר (17 במרץ 1917 – 14 במאי 1918) גנרל-מיור פאול יאנקה (15 במאי 1918 – 23 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 80. Reserve-Division (Chronik 1914-1918) גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות. Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 541-543.
נחל עפרן

נחל עַפְרָן (מערבית: وادي عفران, תעתיק מדויק: ואדי עפראן) הוא נחל אכזב במורדות הדרומיים של רכס חתירה בנגב הצפוני. בנחל ערוץ קניוני תלול ובו מפלים, גבים ומעוק מרשים. ראשיתו של נחל עפרן ליד האנדרטה שבראש מעלה אברהם, בפינתו הדרומית-מערבית של המכתש הגדול. מכאן יורד הנחל דרומה בעמק מתון, אך בין קירות זקופים של סלעי גיר מגיל הקנומן. בהמשך מתקרב הנחל אל הכפיפה הגאולוגית החריפה של הרכס לעבר בקעת צין, והוא מעמיק את ערוצו בין מצלעות הסלע המרשימות שבמורדות הרכס. בערוצו זורם מפל בגובה 6–7 מ', ולאחריו נבלע הנחל במעוק צר ביותר ותלול, שגושי סלע ענקיים תקועים בין קירותיו. בקרקעיתו של המעוק הזה יש מכתשות עמוקות ומדרגות מפל. בדרגשי הסלע שמשני עברי המעוק יש ריכוזים מרשימים של מאובני מגדלונים מצוררים וכהים. קטע המעוק של הנחל מסתיים בתחתית הכפיפה הגדולה בשתי מכתשות גדולות ומפל קטן ביניהן. לאחריו עובר הנחל מתחום הסלע הקשה של מורדות רכס חתירה אל סלעי הקירטון הרכים של בקעת צין. בבקעת צין עובר הנחל ממערב לגבעת מדור, באפיק שטוח ורחב, עד נקודת חיבורו אל נחל מדור, שאף הוא יורד מקמר חתירה לבקעת צין, כ-2 ק"מ מצפון לגשר הרכבת הגדול בנחל צין. שביל הטיול המסומן העובר בנחל עפרן נקבע כחלק משביל ישראל. השביל תלול, עובר דרך גבי נחל עפרן, ובכמה מקומות הותקנו בו מאחזי יד ומדרגות ברזל. מסלול נחל מדור וגבי עפרן באתר נאקב מקטע 39 בשביל ישראל העובר בנחל מדור מתוך אתר החברה להגנת הטבע זאב וילנאי, אריאל – אנציקלופדיה לידיעת ארץ ישראל, כרך ע-ק, הוצאת עם עובד - תרבות וחינוך, 1977, עמ' 5957 מנחם מרקוס, מדריך ישראל החדש, כרך 14 – הנגב הצפוני, הוצאת משרד הביטחון - ההוצאה לאור וכתר הוצאה לאור, 2001, עמ' 170
גורי שנקה

גורי שנקה (בנורווגית: Guri Schanke; נולדה ב-1961) היא זמרת ושחקנית נורווגית. שנקה ביצעה את הופעת הבכורה שלה כשחקנית בתיאטרון באוסלו, היא השתתפה במספר מחזות זמר וביניהם אנני אוקלי אשת לפידות ועלובי החיים. בשנות התשעים החלה להופיע באופרת הסבון "Hotel Cæsar". היא עסקה רבות בהפקות דיבוב בשפה הנורווגית, בין תפקידיה נמנים פוקהונטס בסרט פוקהונטס, פרדיטה בסרט על כלבים וגנבים של דיסני, דוכסית בחתולים בצמרת וברבי בצעצוע של סיפור 2. היא לקחה חלק בעונה הראשונה (נו') של התוכנית רוקדים עם כוכבים הנורווגית (נו') והגיעה עד למקום השני. ב-2007 זכתה בתחרות מלודי גרנד פרי עם השיר "Ven a bailar conmigo", בעקבות זאת ייצגה את נורווגיה באירוויזיון 2007 בהלסינקי. היא הייתה נשואה לקומיקאי איווינד בלאנק. אתר האינטרנט הרשמי של גורי שנקה (בנורווגית ספרותית) מדיה וקבצים בנושא גורי שנקה בוויקישיתוף גורי שנקה, ברשת החברתית פייסבוק גורי שנקה, ברשת החברתית אינסטגרם גורי שנקה, במסד הנתונים הקולנועיים IMDb (באנגלית) גורי שנקה, באתר MusicBrainz (באנגלית) גורי שנקה, באתר Yandex.Music (ברוסית) גורי שנקה, באתר Discogs (באנגלית) גורי שנקה, באתר Songkick (באנגלית)
Where I've Been, Isn't Where I'm Going

Where I've Been, Isn't Where I'm Going (בעברית: "איפה שהייתי, זה לא לאן שאני הולך") הוא אלבום האולפן השלישי ואלבום הבכורה בהפצת חברת תקליטים גדולה של המוזיקאי האמריקאי שאבוזי, שיצא ב-31 במאי 2024, תחת הוצאת אמריקן דוגווד ואמפייר דיסטריביושן. קדם לו הסינגל "A Bar Song (Tipsy)", שהגיע לראש המצעדים בארצות הברית, והוא כולל שיתופי פעולה עם נואה סיירוס, בין היתר. האלבום הגיע למקום החמישי בבילבורד 200. Where I've Been, Isn't Where I'm Going הגיע היישר למקום החמישי במצעד הבילבורד 200 ולמקום השני במצעד אלבומי הקאנטרי בארצות הברית בתאריך ה-15 ביוני 2024, ומכר כ-50,000 יחידות שקולות לאלבום. דייב כהן, שון קוק, ג'ון מארק נלסון, מייסון סאקס, נווין ססטרי ומקיי סטיבנס Denis, Kyle (4 ביוני 2024). "Shaboozey Subverts Westward Expansion Trope on Terrific Third LP, Where I've Been, Isn't Where I'm Going (Critic's Take)". Billboard. נבדק ב-6 ביוני 2024. {{cite journal}}: (עזרה) "Billboard Country Update" (PDF). Billboard. 10 ביוני 2024. נבדק ב-11 ביוני 2024. {{cite journal}}: (עזרה) Gold & Platinum, RIAA (באנגלית אמריקאית)